laion/Wikipedia-Exotic huggingface dataset:
তঞ্চঙ্গ্যা

তঞ্চঙ্গ্যা পার্বত্য চট্টগ্রামে বসবাসকারী একটি উপজাতি জনগোষ্ঠী। উপজাতি জনগোষ্ঠীর জনসংখ্যার দিক থেকে এদের স্থান ৫ম। ১৯৯১ সালের আদমশুমারি অনুসারে এদের জনসংখ্যা ২১,০৫৭ জন এবং পরিবার সংখ্যা ৪,০৪৩টি। পার্বত্য চট্টগ্রামের কতিপয় পাহাড়ি জাতির মতো তঞ্চঙ্গ্যাদের আবাসভূমিও গড়ে ওঠে নদী সংলগ্ন উপত্যকায়। পার্বত্য চট্টগ্রামের রাঙ্গামাটি জেলার কাউখালী উপজেলার রইস্যাবিলি, বিলাইছড়ি উপজেলার ফারুয়ার আশেপাশের এলাকায় ও কাপ্তাই উপজেলার চন্দ্রঘোনার আশেপাশের এলাকায়, বান্দরবান ও খাগড়াছড়ি জেলায়, কক্সবাজার জেলার উখিয়া উপজেলা ও টেকনাফ উপজেলা তঞ্চঙ্গ্যা জাতিগোষ্ঠীর বসবাস। এছাড়াও ভারতের ত্রিপুরা, মিজোরাম রাজ্যের দক্ষিণ পূর্বাঞ্চলেও তঞ্চঙ্গ্যাদের আবাসভূমি রয়েছে। মিয়ানমারের রাখাইন রাজ্য এবং চিন রাজ্য এবং ইয়াংগুন শহরেও তঞ্চঙ্গ্যা রয়েছে। সেখানে তারা ‘দোইনাক’ নামে পরিচিত। নৃতাত্ত্বিক ব্যাখ্যায় তঞ্চঙ্গ্যারা মঙ্গোলীয় জনগোষ্ঠীর লোক। তঞ্চঙ্গ্যা জনগোষ্ঠী ভারতীয় আর্য ভাষার অন্তর্গত পালি, প্রাকৃত, আদিবাংলা ভাষায় কথা বলে। তঞ্চঙ্গ্যাদের স্বভাব বেশ নম্র। তারা কিছু লাজুক স্বভাবেরও বটে। তঞ্চঙ্গ্যাদের পেশা মূলত কৃষি। বিভিন্ন পাহাড়ে, টিলায় বা উঁচু ভূমিতে প্রস্তুত করা বাগান-বাগিচায় বৃক্ষ রোপণ করেও কেউ কেউ জীবিকা নির্বাহ করে। অতীতে তারাও ব্যাপকভাবে জুম চাষ করতো যা বর্তমানেও অব্যাহত, তবে তুলনামূলকভাবে অনেকটা কম। তঞ্চঙ্গ্যাদের মধ্যে স্বাক্ষরতার হার খুব বেশি নয়। বর্তমানে সরকারি ও বেসরকারি প্রতিষ্ঠানে কেউ কেউ চাকরি করে। তঞ্চঙ্গ্যাদের ঐতিহ্যবাহী নিজস্ব পোশাক রয়েছে। তঞ্চঙ্গ্যা পুরুষদের ঐতিহ্যবাহী পোশাক হল জামা,সাদা শার্ট কিন্তু বর্তমানে পুরুষরা তাদের পছন্দমত প্যান্ট, শাট, লুঙ্গি ইত্যাদি পরিধান করেন। নারীদের পরিধেয় পোশাককে পেরোইন (থামী) বলে।নারীদের তাদের নিজস্ব পোশাক দেখতে খুবই আকর্ষণীয় লাগে।পাহাড়ি নারীদের মধ্যে সবচেয়ে বেশি পোশাক-পরিচ্ছদ ও অলংকার পরিধান করে তঞ্চঙ্গ্যা নারী। তাদের পোশাক-পরিচ্ছদে বৈচিত্র্যও বিশেষভাবে লক্ষণীয়। তঞ্চঙ্গ্যা রমণীর পরনে থাকে প্রথমত সাত রঙের পিনুইন বা পিনন। পিননের দুই প্রান্তে লম্বালম্বি স্ট্রাইপ, মাঝখানে দুই প্রান্তে রঙের লম্বালম্বি স্ট্রাইপ এবং সমগ্র পিননে বিভিন্ন রঙের সুতার স্ট্রাইপ থাকে। তঞ্চঙ্গ্যা রমণীরা অতীতে নানা ধরনের অলংকার পরত। তাদের ব্যবহৃত অলংকারের মধ্যে কানে বাজ্জু ও ঝংকা, কবজিতে বাঘোর, কুচিখারু, বাহুতে তাজজুর, গলায় চন্দ্রহার, হাচুলি, সিকছড়া প্রভৃতি উল্লেখযোগ্য। এসব অলংকার সাধারণত রুপা দিয়ে তৈরি। জ্বরতী তঞ্চঙ্গ্যা Prothom Alo 3rd Feb, 2012 Newspaper বাংলাপিডিয়ায় তঞ্চঙ্গ্যা
রাজেন্দ্র প্রসাদ

ড. রাজেন্দ্র প্রসাদ স্বাধীন ভারতবর্ষের প্রথম রাষ্ট্রপতি, জাতীয় কংগ্রেস নেতা ও একজন প্রথিতযশা আইনজীবী। রাজেন্দ্র প্রসাদ বিহারের সিওয়ানে এক কায়স্থ পরিবারে জন্মগ্রহণ করেছিলেন। তার পিতার নাম ছিল মহাদেব সহায়, তিনি সংস্কৃত ও পারশিয়ান ভাষায় সুপণ্ডিত ছিলেন। পাঁচ বছর বয়েসে তাকে মৌলভির কাছে পারশিয়ান ভাষা শিক্ষার জন্যে পাঠানো হয়। ১৮৯৬ সালে ছাপড়ার স্কুলে ভর্তি হন। পরবর্তী শিক্ষা সম্পন্ন হয় পাটনায়। তিনি কলকাতা বিশ্ববিদ্যালয়ের প্রবেশিকা পরীক্ষায় প্রথম স্থান অর্জন করেন ও বৃত্তি পান। ১৯০২ সালে প্রেসিডেন্সি কলেজে ভর্তি হন বিজ্ঞান বিভাগে। ১৯০৫ সালে প্রথম শ্রেনীতে উত্তীর্ণ হয়ে কলা নিয়ে পড়তে শুরু করেন ও ১৯০৭ সালে অর্থনীতি বিষয়ে কৃতিত্বের সাথে স্নাতকোত্তর পাশ করেন। রাজেন্দ্র প্রসাদ বিভিন্ন জায়গায় শিক্ষকতার কাজ করেছেন। বিহারের মুজাফফরপুরের লংগত সিং কলেজে ইংরেজির অধ্যাপক হিসেবে প্রথমে নিযুক্ত কয়ে প্রিন্সিপাল হন। আইন পড়ার উদ্দেশ্যে এই চাকরি ছেড়ে তিনি কলকাতা আসেন ও ১৯০৯ সালে রিপন কলেজে (অধুনা সুরেন্দ্রনাথ আইন কলেজ) ভর্তি হন। তিনি কলকাতার সিটি কলেজে অর্থনীতির অধ্যাপনাও করেন কিছুকাল। রাজেন্দ্র প্রসাদ ১৯১৫ সালে কলকাতা বিশ্ববিদ্যালয় আইনের স্নাতকোত্তর পরীক্ষায় স্বর্ণপদক সহ পাশ করেছিলেন। ১৯৩৭ সালে এলাহাবাদ বিশ্ববিদ্যালয় হতে পি এইচ ডি ডিগ্রী প্রাপ্ত হন। ১৯১৬ খ্রিষ্টাব্দে আইনজীবী হিসেবে ওড়িশা ও বিহার হাইকোর্টে কাজ শুরু করেন। তিনি কিছুকাল ভাগলপুর আদালত ও কলকাতা উচ্চ আদালতেও কাজ করেছেন। ছাত্রাবস্থায়, ১৯০৬ খ্রিষ্টাব্দে কলকাতার বার্ষিক সভায় ভারতীয় জাতীয় কংগ্রেস দলের স্বেচ্ছাসেবক হিসেবে তার রাজনীতিতে প্রবেশ। ১৯১১ সালে কংগ্রেসের সদস্য ১৯১৬ সালে লখনৌতে মহাত্মা গাঁধীর সংস্পর্শে এসে চম্পারনে তথ্যনুসন্ধানে যান। এই কাজে সাহসিকতা ও কৃতিত্বের পরিচয় দেন। অসহযোগ আন্দোলনে যোগ দিয়ে আইন পেশা পরিত্যাগ করেন ও সবসময়ের জন্যে জাতীয়তাবাদী রাজনীতিতে অংশগ্রহণ করেছিলেন। স্বদেশী আন্দোলনে যোগ দিয়ে তার সাহিত্যিক ও দার্শনিক রাহুল সাংকৃত্যায়নে র সংগে আলাপ হয়। রাহুলজি তার পান্ডিত্য ও ব্যক্তিত্বের দ্বারা বিশেষভাবে প্রভাবিত হয়েছিলেন। তিনি তার রচনায় একাধিকবার রাজেন্দ্র প্রসাদের কথা উল্লেখ করেছেন। President of Constituent Assembly Satyagraha at Champaran (১৯২২) India Divided (১৯৪৬) আত্মকথা (১৯৪৬) (বাঁকিপুর জেলে তিন বছর বন্দী জীবনের কথা) Mahatma Gandhi and Bihar, Some Reminiscences (১৯৪৯) বাপু কে কদমোঁ মে (১৯৫৯) Since Independence (১৯৬০) ভারতীয় শিক্ষা At the feet of Mahatma Gandhi ২৮ ফেব্রুয়ারি, ১৯৬৩ সালে মারা যান ড. রাজেন্দ্র প্রসাদ। সর্বপল্লী রাধাকৃষ্ণণ এ. পি. জে. আবদুল কালাম রাম নাথ কোবিন্দ "The President of India Shri Pranab Mukherjee."। Presidentofindia.nic.in.। সংগ্রহের তারিখ ৫ এপ্রিল ২০১৭।  "Major Life Events of Dr. Rajendra Prasad – First President of India"। rss.bih.nic.in। ৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।
জাকির হুসেইন (রাজনীতিবিদ)

জাকির হুসেইন উচ্চারণ (উর্দু: ذاکِر حسین‎‎, তেলুগু: జాకీర్ హుస్సైన్), ; ফেব্রুয়ারি ৮, ১৮৯৭ – মে ৩, ১৯৬৯) ছিলেন ভারতের ৩য় রাষ্ট্রপতি। তিনি মে ১৩, ১৯৬৭ থেকে মে ৩, ১৯৬৯ তার মৃত্যুর পূর্ব পর্যন্ত ভারতের রাষ্ট্রপতিপদে বহাল ছিলেন। শিক্ষাবিদ এবং বুদ্ধিজীবী হুসেইন ছিলেন দেশের প্রথম মুসলিম রাষ্ট্রপতি। পূর্বে তিনি ১৯৬৭ থেকে ১৯৬২ সাল পর্যন্ত বিহারের গভর্নর হিসেবে এবং ১৯৬২ থেকে ১৯৬৭ সাল পর্যন্ত ভারতের উপরাষ্ট্রপতি হিসেবে দায়িত্ব পালন করেন। Zakir Husain, Encyclopædia Britannica Online, ১২ ফেব্রুয়ারি ২০১২, সংগ্রহের তারিখ ১৩ মে ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে জাকির হুসেইন (রাজনীতিবিদ) সম্পর্কিত উক্তির সংকলন রয়েছে। Minority minister, V-C read Fatiha at Dr Zakir Hussain’s grave – TCN News Dr. Zakir Hussain Biography
ফখরুদ্দিন আলি আহমেদ

ফখরুদ্দিন আলি আহমেদ (অসমীয়া: ফখৰুদ্দিন আলি আহমেদ উচ্চারণ (১৩ মে ১৯০৫ – ১১ ফেব্রুয়ারি ১৯৭৭) ৫ম ভারতের রাষ্ট্রপতি ছিলেন ১৯৭৪ সাল থেকে ১৯৭৭ সাল পর্যন্ত। Speeches of President Fakhruddin Ali Ahmed, Publications Division, Ministry of Information and Broadcasting, Govt. of India, 1980. My eleven years with Fakhruddin Ali Ahmed, by F. A. A. Rehmaney. S. Chand, 1979. Former Presidents ওয়েব্যাক মেশিনে আর্কাইভকৃত ১০ ডিসেম্বর ২০০৮ তারিখে President of India website. Fakhruddin Ali Ahmed (1905-1977): Biography RRTC, Ministry of Information and Broadcasting (India). Fakhruddin Ali Ahmed, by M. A. Naidu, 1975 Fakhruddin Ali Ahmed, by Attar Chand. Pub. Homeland, 1975. Janak Raj Jai (২০০৩)। "Fakhruddin Ali Ahmed"। Presidents of India, 1950-2003। Daya Books। পৃষ্ঠা 101। আইএসবিএন 81-87498-65-X।  Fifth Lok Sabha Members Official Bioprofile
বসপ্পা ধনপ্পা জত্তী

বসপ্পা ধনপ্পা জত্তী pronunciation (১০ সেপ্টেম্বর ১৯১৩ – ৭ জুন ২০০২) পঞ্চম ভারতের উপরাষ্ট্রপতি। তার মেয়াদকাল ছিল ১৯৭৪ থেকে ১৯৭৯ সাল। তিনি ১১ ফেব্রুয়ারি ১৯৭৭ সাল থেকে ২৫ জুলাই ১৯৭৭ পর্যন্ত ভারপ্রাপ্ত রাষ্ট্রপতি ছিলেন। মৃদুভাষী জত্তী পৌরসভার সদস্য থেকে পাঁচ দশকের রাজনৈতিক জীবনে দেশের দ্বিতীয় সর্বোচ্চ পদে আসীন হন। Special Correspondent। "B.D. Jatti birth centenary on Monday"। The Hindu।
নীলম সঞ্জীব রেড্ডি

নীলম সঞ্জীব রেড্ডি (তেলুগু: నీలం సంజీవ రెడ్డి ) (মে ১৯, ১৯১৩ - জুন ১, ১৯৯৬) ভারতের ৬ষ্ঠ রাষ্ট্রপতি। তিনি এই পদে ১৯৭৭ হতে ১৯৮২ পর্যন্ত অধিষ্ঠিত ছিলেন। তিনিই একমাত্র রাষ্ট্রপতি যিনি এই পদে সর্বসম্মতিক্রমে নির্বাচিত হন। এযাবৎকালে তিনি সবচেয়ে কম বয়সে ভারতের রাষ্ট্রপতি হিসেবে নির্বাচিত হন (৬৪ বছর বয়সে)। রেড্ডি ১৯১৩ সালের ১৯ মে মাদ্রাজ প্রেসিডেন্সির ( বর্তমান অনন্তপুর জেলা , অন্ধ্র প্রদেশ ) ইল্লুর গ্রামে একটি তেলেগু -ভাষী হিন্দু পরিবারে জন্মগ্রহণ করেন । মাদ্রাজ এবং পরে অনন্তপুরের সরকারি আর্ট কলেজে ভর্তি হন, মাদ্রাজ বিশ্ববিদ্যালয়ের অধিভুক্ত, স্নাতক হিসেবে । ১৯৫৮ সালে, শ্রী ভেঙ্কটেশ্বরা বিশ্ববিদ্যালয় , তিরুপতি তাঁকে আইনের সম্মানসূচক ডক্টর ডিগ্রি প্রদান করে। তার প্রতিষ্ঠায় তার ভূমিকার কারণে। রেড্ডি নীলম নাগারত্নম্মাকে বিয়ে করেছিলেন। এই দম্পতির এক ছেলে ও তিন মেয়ে ছিল। ১৯৬৯ সালে, রাষ্ট্রপতি জাকির হোসেনের মৃত্যুর পর, কংগ্রেস পার্টি তার সিন্ডিকেট গোষ্ঠীর সদস্য রেড্ডিকে রাষ্ট্রপতির প্রার্থী হিসাবে মনোনীত করেছিল যদিও প্রধানমন্ত্রী ইন্দিরা গান্ধী তার বিরোধিতা করেছিলেন। তিনি রেড্ডিকে কংগ্রেস পার্টির অফিসিয়াল প্রার্থী হিসেবে মেনে নিতে বাধ্য হন এবং ভয় পান যে তার নির্বাচন সিন্ডিকেট তাকে অফিস থেকে বহিষ্কার করে দেবে। তিনি কংগ্রেস বিধায়কদের "তাদের বিবেক অনুযায়ী ভোট" দিতে বলেন, পার্টি লাইনে অন্ধভাবে আঙুল না দিয়ে স্বতন্ত্র প্রার্থী ভিভি গিরিকে সমর্থন করার আহ্বান জানান। ১৬ আগস্ট ১৯৬৯-এ অনুষ্ঠিত একটি ঘনিষ্ঠভাবে লড়াই করা নির্বাচনে, ভিভি গিরি বিজয়ী হন, প্রথম পছন্দের ভোটের 48.01 শতাংশ জয়ী হন এবং পরবর্তীতে দ্বিতীয় পছন্দের ভোট গণনায় সংখ্যাগরিষ্ঠতা পান। চূড়ান্ত ফলাফলে, রাষ্ট্রপতি নির্বাচিত হওয়ার জন্য প্রয়োজনীয় ৪১৮,১৬৯ ভোটের কোটার বিপরীতে গিরির ৪২০,০৭৭ ভোট ছিল এবং রেড্ডির ৪০৫,৪২৭ ভোট ছিল। এই নির্বাচন কংগ্রেস পার্টির মধ্যে অনেক বিরোধের জন্ম দেয় এবং ১৯৬৯ সালের ঐতিহাসিক বিভক্তি এবং পরবর্তীকালে ভারতীয় রাজনীতিতে ইন্দিরা গান্ধীর উত্থানের চূড়ান্ত পরিণতি ঘটে। "how old were India's presidents when they assumed office"।
রামাস্বামী ভেঙ্কটরমণ

রামাস্বামী ভেঙ্কটরমন (তামিল: ராமசுவாமி வெங்கட்ராமன்) (ডিসেম্বর ৪, ১৯১০ – জানুয়ারি ২৭, ২০০৯) একজন ভারতীয় আইনজ্ঞ, স্বাধীনতা সংগ্রামী এবং রাজনীতিবিদ ছিলেন। যিনি কেন্দ্রীয় মন্ত্রী এবং ভারতের ৮ম রাষ্ট্রপতি হিসেবেও দায়িত্ব পালন করেছেন। Inc, Encyclopaedia Britannica (২০১০-০১-০১)। Encyclopaedia Britannica Almanac 2010 (ইংরেজি ভাষায়)। Encyclopaedia Britannica, Inc.। আইএসবিএন 978-1-61535-329-3।  "Shri Ramaswami Venkataraman - R.Venkataraman - Past President of India"। pastpresidentsofindia.indiapress.org। সংগ্রহের তারিখ ২০২৪-০৪-১১।
শঙ্কর দয়াল শর্মা

শঙ্কর দয়াল শর্মা (pronunciation; ১৯ আগস্ট ১৯১৮ - ২৬ ডিসেম্বর ১৯৯৯) ভারতের নবম রাষ্ট্রপতি। তিনি ২৫ জুলাই ১৯৯২ থেকে ২৫ জুলাই ১৯৯৭ পর্যন্ত ভারতের রাষ্ট্রপতি পদে ছিলেন। রাষ্ট্রপতি নির্বাচিত হওয়ার আগে ডক্টর শংকর দেয়াল শর্মা মধ্যপ্রদেশের মুখ্যমন্ত্রী, কেন্দ্রীয় যোগাযোগমন্ত্রী, এছাড়াও অন্ধ্রপ্রদেশ, পাঞ্জাব ও মহারাষ্ট্রের রাজ্যপালের দায়িত্বও সামলে ছিলেন। "Shankar Dayal Sharma | president of India | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১৩।  "Remembering Shankar Dayal Sharma, Ninth President of India On his Birth Anniversary"। News18 (ইংরেজি ভাষায়)। ২০২০-০৮-১৯। সংগ্রহের তারিখ ২০২২-০১-১৩।
ধাতু (বাংলা ব্যাকরণ)

'' ব্যাকরণ শাস্ত্রে, ক্রিয়ামূল বলতে ক্রিয়াপদের অবিভাজ্য বা মূল অংশের অন্তর্নিহিত ভাবটির দ্যোতনা করে অথবা বিশ্লেষণ করা যায় না এ রকম যে ক্ষুদ্রতম ধ্বনিসমষ্টি ক্রিয়ার বস্তু বা গুণ বা অবস্থানকে বুঝায়। ক্রিয়ামূলকে ধাতুও বলে। ক্রিয়ামূল বা ধাতু নির্দেশ করতে মূল শব্দের পূর্বে "√" করণী চিহ্ন ব্যবহার করা হয়। ক্রিয়ামূল বা ধাতু প্রধানত তিন প্রকার। মৌলিক ধাতু বাংলা ধাতু সংস্কৃত ধাতু বিদেশি ধাতু সাধিত ধাতু নাম ধাতু প্রযোজক ধাতু, ণিজন্ত ধাতু,নাম ধাতু,সিদ্ধ বা স্বয়ংসিদ্ধ ধাতু,প্রযোজক ধাতু, মৌলিক ধাতু কর্মবাচ্য ধাতু যৌগিক বা সংযোগমূলক ধাতু বিশেষ্যের সাথে যুক্ত হওয়া ধাতু বিশেষণের সাথে যুক্ত হওয়া ধাতু ধন্যাত্মক অব্যয়ের সাথে যুক্ত হওয়া ধাতু যেসকল ধাতুকে ভাঙা বা বিশ্লেষণ করা যায় না তাদের মৌলিক বা সিদ্ধ ধাতু বলে। উদাহরণ: √কর্‌, √চল, √দেখ্‌, √খেল,√পড়, √খা। উৎস বিবেচনায় মৌলিক ধাতুগুলোকে তিন শ্রেণিতে ভাগ করা হয়: (ক) বাংলা ধাতু (খ) সংস্কৃত ধাতু এবং (গ) বিদেশি ধাতু কোনো মৌলিক ধাতু কিংবা নাম শব্দের সাথে আ প্রত্যয় যুক্ত হয়ে যে ধাতু গঠিত হয় তাকে সাধিত ধাতু বলে। উদাহরণ: √কর + আ = √করা, √দেখ্‌ + আ = √দেখা, √পড়্+আ= √পড়া। বিশেষ্য , বিশেষণ ও ধ্বনাত্বক অব্যয়ের সাথে √কর্, √দে, √হ, √পা ইত্যাদি মৌলিক ধাতু যুক্ত হয়ে যে ধাতু গঠন করে তাকে সংযোগমূলক বা যৌগিক ধাতু বলে। উদাহরণ: পূজা কর্‌, রাজি হ, কষ্ট পা, শাস্তি দে। নাম শব্দ অর্থাৎ বিশেষ্য, বিশেষণ, অব্যয় প্রভৃতি শব্দ কখনও কখনও প্রত্যয়যোগে, কখনওবা প্রত্যয় যুক্ত না হয়ে ক্রিয়ারূপে ব্যবহৃত হয়, এ ধরনের ক্রিয়ার মূলকে নাম ধাতু বলে। উদাহরণ: জুতা > জুতানো, বেত > বেতানো, হাত > হাতানো, বাঁকা > বাঁকানো। মৌলিক ধাতুর সাথে 'আ' বা 'ওয়া' যুক্ত হয়ে ণিজন্ত বা প্রযোজক ধাতু গঠিত হয়। উদাহরণ: √কর + আ =করা। যা কিছু হারায় , গিন্নী বলেন, "কেষ্টা বেটাই চোর", এখানে হারায় হলো প্রযোজক ধাতু। এটা এক ধরনের সাধিত ধাতু। ধাতুরূপে ব্যবহৃত অনুকার (অনুকার = সাদৃশ্যকরণ, অনুকরণ) ধ্বনিকে ধন্যাত্মক ধাতু বলে। উদাহরণ: ফোঁসা, হাঁপা, মচ্‌মচা, টল্‌টলা। "অস্তি" বাচক √হ ধাতুর পূর্বে নঞ্‌র্থক 'ন' শব্দের যোগে গঠিত √নহ্‌ ধাতুকে নঞ্‌র্থক ধাতু বলে। উদাহরণ: নহি, নই, নহ, নও, নহে, নয়। শব্দ বা ধাতুর মূলকে প্রকৃতি বলে। সাধারণ অর্থে শব্দের মূল বলতে মৌলিক শব্দকে এবং ধাতুর মূল বলতে সিদ্ধ বা মৌলিক ধাতুকেই বুঝায়। উদাহরণ: "দোকান" শব্দের মূল "দোকান", "ঢাকা" শব্দের মূল "ঢাকা" এবং √লিখ ধাতুর মূল "লিখ্‌", √কর ধাতুর মূল "কর্"। প্রকৃতি দুই প্রকার। যথা- ধাতু-প্রকৃতি বা ক্রিয়া-প্রকৃতি হলো ধাতুর মূল। ধাতু-প্রকৃতি বা ক্রিয়া-প্রকৃতি প্রত্যয় বা বিভক্তিযুক্ত না হয়ে শব্দরূপে ব্যবহৃত হয় না। যে সমস্ত ধাতু শব্দরূপে ব্যবহৃত হতে দেখা যায়, সেগুলোতে একটি "শূন্য প্রত্যয় (০)" যুক্ত আছে বলে ধরে নেওয়া হয় । উদাহরণ: লিখ্‌, কর্‌ । বাংলা ভাষার সমস্ত ধাতুকে ২০টি গণে ভাগ করা হয়েছে। যথা:- প্রতিপাদিক হলো বিভক্তিহীন নাম-প্রকৃতি বা সাধিত শব্দ এবং বিভক্তিহীন তবে প্রত্যয়যুক্ত ক্রিয়ামূল বা ক্রিয়া-প্রকৃতি। প্রকৃতির সাথে প্রত্যয়ের যোগে যে শব্দ ও ক্রিয়ামূল গঠিত হয় তার নাম প্রাতিপাদিক। বিভক্তহীন ও প্রত্যয়হীন কিংবা বিভক্তিহীন অথচ প্রত্যয়যুক্ত নাম-প্রকৃতিকে নাম প্রাতিপাদিক বলে। উদাহরণ: দোকান + দার = দোকানদার + কে = দোকানদারকে। বিভক্তহীন ও প্রত্যয়যুক্ত ধাতু-প্রকৃতিকে ক্রিয়া-প্রাতিপাদিক বলে। উদাহরণ: কর্‌ + অ = করা + কে = করাকে দ্যোতনা= সূচনা, প্রকাশনা ড.সুনীতিকুমার চট্টোপাধ্যায় (১৯৪২)। ড.সুনীতিকুমার চট্টোপাধ্যায়। কলকাতা: কলকাতা বিশ্ববিদ্যালয়। পৃষ্ঠা ৩৪৪।  "প্রাতিপাদিক" মানে যা দিয়ে শুরু করা হয়
পলাশ উপজেলা

পলাশ বাংলাদেশের নরসিংদী জেলার অন্তর্গত একটি উপজেলা। নরসিংদী জেলার অন্যতম গুরুত্বপূর্ণ উপজেলা হল পলাশ উপজেলা। ইহা নরসিংদী জেলা শহর হতে ১০ কি.মি. দূরে অবস্থিত। এর মোট আয়তন ৯৪.৪৩ বর্গ কি.মি.। নরসিংদী ও গাজীপুর জেলার মধ্য দিয়ে প্রবাহিত শীতলক্ষ্যা নদীর পূর্ব পাড়ে পলাশ উপজেলা অবস্থিত। উত্তরে শিবপুর উপজেলা ও গাজীপুর জেলার কালীগঞ্জ উপজেলা, দক্ষিণে নরসিংদী সদর উপজেলা ও নারায়ণগঞ্জ জেলার রূপগঞ্জ উপজেলা, পূর্বে শিবপুর উপজেলা ও নরসিংদী সদর উপজেলা, পশ্চিমে গাজীপুর জেলার কালীগঞ্জ উপজেলা ও কাপাসিয়া উপজেলা। পলাশ উপজেলায় ১টি পৌরসভা ও ৪টি ইউনিয়ন পরিষদ আছে। ঘোড়াশাল পৌরসভা চরসিন্দুর ইউনিয়ন জিনারদী ইউনিয়ন গজারিয়া ইউনিয়ন, পলাশ ডাঙ্গা ইউনিয়ন মোট লোকসংখ্যা : ২১২৬১২ জন। পুরুষ= ১,০৭,৫১৮ জন ; মহিলা = ১,০৫,০৯৪ জন। অর্থনীতিতে পলাশ গুরুত্বপূর্ণ অবদান রাখে।ঘোড়াশাল সার কারখানা, aqua refinery Ltd. জনতা জুট মিল,ফৌজি চটকল লিমিটেড,প্রান কোম্পানী এবং দেশবন্ধু সুগার মিলসহ অনেক শিল্প কারখানা আছে পলাশে। লক্ষণ সাহার জমিদার বাড়ি আর আর রুবেল মোল্লার বাড়ি মনু মিয়ার জমিদার বাড়ি (ঘোড়াশাল জমিদার বাড়ি) বরাব শ্রীশ্রী কানাইলাল জিউর মন্দির ধলাদিয়া শ্রীশ্রী রাধাকৃষ্ণ মন্দির ভাড়ারিয়াপাড়া সার্বজনীন দুর্গা মন্দির (শীতলাতলা) কাউয়াদী শ্রীশ্রী চন্ডী মন্দির সান্তানপাড়া শ্রীশ্রী কালী মন্দির জিনারদী শ্রীশ্রী কালী মন্দির বাংলাদেশ জাতীয় তথ্য বাতায়ন (জুন ২০১৪)। "এক নজরে পলাশ"। গণপ্রজাতন্ত্রী বাংলাদেশ সরকার। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  বাংলাপিডিয়ায় পলাশ উপজেলা
চিরুনি

চিরুনি হচ্ছে চুল আঁচড়াবার উপকরণ। এটি কঠিন বস্তু হতে প্রস্তুত করা হয়, সাধারণত চ্যাপ্টা হয়, এবং এর অবশ্যই দাঁত থাকে। চিরুনি ব্যবহার করে মানুষ চুল বা অন্য কোন আঁশ জাতীয় তন্তু সোজা করে কিংবা পরিষ্কার করে। প্রাচীন যুগে চিরুনি বিভিন্ন উপাদান দিয়ে তৈরি হতো। এর মধ্যে চিরুনি তৈরিতে যে উপাদান সবচেয়ে বেশি ব্যবহূত হতো, তা হলো পাথর। ওই সময় পাথর কেটে কেটে চিরুনি তৈরি করা চুলের পরিচ্ছন্নতার ব্যাপারে সচেতনতারই একটা বড় প্রমাণ। পাথরের পাশাপাশি প্রাচীনকালে বিভিন্ন প্রাণীর হাড়গোড়ও চিরুনি তৈরিতে ব্যবহূত হতো বলে প্রমাণ পেয়েছেন প্রত্নতত্ত্ববিদেরা। প্রস্তর যুগেই নাকি মানুষ চিরুনির ব্যবহার শিখে গিয়েছিল। ওই সময় শক্ত উপাদান দিয়ে মানুষ যেসব দ্রব্য তৈরি করত, তার মধ্যে অন্যতম ছিল নিজের চুল পরিষ্কার রাখার চিরুনি। খ্রিষ্টপূর্ব ৫৫০০ শতকে প্রাচীন মিসরের মানুষের মধ্যে চিরুনির ব্যবহার প্রচলিত ছিল। প্রাচীন চীনে কারও মালিকানায় একটি চিরুনি থাকাকে মনে করা হতো আভিজাত্যের প্রমাণ। চিরুনির ইতিহাসের সঙ্গে আষ্টেপৃষ্ঠে জড়িয়ে আছে সুইডেন দেশটির নাম। বেশির ভাগ প্রত্নতত্ত্ববিদ একমত যে ইতিহাসের সবচেয়ে প্রাচীন চিরুনিগুলো সুইডেনে তৈরি হয়েছিল। খ্রিষ্টপূর্ব ২৫০০ শতকে সুইডেনে চিরুনি তৈরি হয়েছিল বলে মত দিয়েছেন তারা। পাথর, বিভিন্ন প্রাণীর হাড়ের পাশাপাশি সুইডেনে টিন, রুপা ও তামা-দস্তার সমন্বয়ে গঠিত একধরনের ধাতু থেকে তৈরি করা হতো চিরুনি। মধ্যযুগে এসে চিরুনি তৈরিতে একটা বড় ধরনের বিপ্লব সংঘটিত হয়। এ সময় চিরুনি তৈরিতে হরিণ ও অন্যান্য গবাদিপশুর শিং দিয়ে তৈরি বিশেষ একধরনের পদার্থ আবিষ্কৃত হয়। কচ্ছপের শক্ত খোলটিও এই বিশেষ পদার্থ তৈরিতে ব্যবহূত হতো। শিং ও কচ্ছপের খোল গলিয়ে ওই বিশেষ পদার্থ প্রস্তুত করে বিভিন্ন আকারের চিরুনি সে সময় তৈরি করা হতো। উনিশ শতকের শেষ দিকে ইসাইয়াহ ও জন হায়াত নামের দুই ভাই প্রাকৃতিক উপাদানের বদলে কৃত্রিম উপাদান দিয়ে চিরুনি তৈরির উপায় আবিষ্কার করেন। তাদের উদ্ভাবিত সেলুলয়েড চিরুনির ইতিহাস বদলে দেয়। সেলুলয়েড চিরুনিকে করে তোলে সস্তা সেই সাথে নিয়ে আসে মানুষের ক্রয়ক্ষমতার মধ্যে। Indian metal comb for keeping hair in place, adorned with a pair of birds. After removing the central stopper, perfume can be poured into the opening in order to moisten the teeth of the comb and the hair of the wearer. A Stone Age nit comb. A set of combs found on the 16th century ship Mary Rose A pocket comb Sculptured comb, in ivory, of the 16th-century (Sauvageot Collection) Changzhou combs produced also for decorative purposes Head louse comb চিরুনি ওয়েব্যাক মেশিনে আর্কাইভকৃত ৮ নভেম্বর ২০১৯ তারিখে, নাইর ইকবাল, দৈনিক প্রথম আলো। ঢাকা থেকে প্রকাশের তারিখ: ০৫-০৪-২০১৩ খ্রিস্টাব্দ। উইকিঅভিধানে চিরুনি শব্দটি খুঁজুন। H Morewitz (2008), "A Brief History of Lice Combs", Nuvoforheadlice.com ওয়েব্যাক মেশিনে আর্কাইভকৃত ১০ মে ২০০৮ তারিখে TheOriginOf.com, (n.d.), "The Origin of Combs" উইকিমিডিয়া কমন্সে চিরুনি সংক্রান্ত মিডিয়া রয়েছে।
শালিক

শালিক বা শালিখ Sturnidae (স্টার্নিডি) গোত্রের অন্তর্গত একদল ছোট ও মাঝারি আকারের বৃক্ষচর পাখি। স্টার্নিডি নামটি লাতিন Sturnus থেকে এসেছে যার অর্থ শালিক। অধিকাংশ বড় আকৃতির এশীয় শালিক প্রজাতি ময়না নামে পরিচিত। ইউরোপ, এশিয়া, আফ্রিকা, অস্ট্রেলিয়া এবং বিষুবীয় অঞ্চলের প্রশান্ত মহাসাগরীয় দ্বীপগুলোতে শালিক দেখা যায়। কয়েক প্রজাতির এশীয় ও ইউরোপীয় শালিক প্রজাতিকে উত্তর আমেরিকা, হাওয়াই ও নিউজিল্যান্ডে অবমুক্ত করা হয়েছে। শালিক বেশ কয়েক ধরনের হয়। সাদা-কালো শালিককে ডাকা হয় গো-শালিক বা গোবরে-শালিক নামে। এদের ঠোঁটের রং গাঢ় কমলা-হলুদ এবং চোখের মণি হালকা হলুদ রঙের। অন্যদিকে ঝুঁটি-শালিকও সাদা-কালো রঙের হয় কিন্তু এর মাথায় একটি ঝুঁটি রয়েছে। গাঢ় বাদামি শালিককে বলা হয় ভাত শালিক। এদের ঠোঁট ও পা উজ্জ্বল হলুদ রঙের। এর বাইরেও রয়েছে গাঙশালিক, বামন-শালিক ইত্যাদি। শালিকের স্বরতন্ত্রী বেশ জটিল হওয়ায় এদের ডাক বিচিত্র ও বিভিন্ন স্বরে ওঠানামা করে। এরা খুব সহজেই আশেপাশের আওয়াজ আর মানুষের কথা অনুকরণ করতে পারে। এরা মানুষের গলার স্বর শুনে নির্দিষ্ট কাউকে চিনতে সক্ষম এবং বর্তমানে এরা মানব ভাষা বিষয়ক গবেষণার বিষয়বস্তুতে পরিণত হয়েছে। গায়ক পাখি হিসেবেও শালিকের সুনাম রয়েছে, তবে কাঠ-শালিক সবচাইতে ভালো গাইতে পারে। প্রায় সব প্রজাতির শালিকই বিভিন্ন স্বরে ডাকতে পারে এবং অন্য শালিকের কণ্ঠ নকল করতে পারে। সামাজিক পাখি হিসেবে শালিকের সুনাম রয়েছে। এরা দলবেঁধে ডাকে ও ঝগড়াঝাঁটিও করে। শালিক সাধারণত ইংরেজি এপ্রিল মাস এবং বাংলা বৈশাখ মাসে ডিম পাড়ে, সধারণত শালিকের বাসা বাঁধতে সময় লাগে ৫-৭ দিন; তবে গো-শালিক ১০-১৫ দিন সময় নেয়। শালিক একবারে ৩-৭টি ডিম পাড়ে এবং ডিম ফুটতে বাচ্চা শালিক জন্ম নিতে সময় লাগে ১৫-২১ দিন। বাচ্চা শালিকগুলো সাধারণত ১৯-২৭ দিন সময় হয় উড়তে শেখার জন্য। শালিকের খাদ্যাভ্যাস: শালিকের জীবনকাল ৫ থেকে ৭ বছর হয়ে থাকে কিছু কিছু ক্ষেত্রে নয় বছরও বাঁচে। সামাজিক পাখি হিসেবে শালিকের খাদ্য তালিকায় বেশ কিছু পরিচিত খাবার রয়েছে যেমন: সমাজের উচ্ছিষ্ট খাবার ভাত চাল তরিতরকারির উৎকৃষ্ট খাবার খায়, এছাড়াও শালিক বিভিন্ন পোকামাকড় খায়। োটামুটি Zimmer, Carl. "Starlings' Listening Skills May Shed Light on Language Evolution". The New York Times, May 2, 2006. Accessed 14 January 2009. উইকিমিডিয়া কমন্সে স্টার্নিডি সংক্রান্ত মিডিয়া রয়েছে। Starling videos ওয়েব্যাক মেশিনে আর্কাইভকৃত ১৬ মার্চ ২০১৬ তারিখে the Internet Bird Collection. A murmuration of starlings (ভিডিও)
ধাতু (দ্ব্যর্থতা নিরসন)

ধাতু বলতে বোঝানো হতে পারে - ধাতু - এক প্রকার মৌলিক পদার্থ; ক্রিয়ামূল বা ধাতু, - বাংলা ব্যাকরণে ক্রিয়াপদের মূল। ধাতু (আয়ুর্বেদ) - আয়ুর্বেদ অনুসারে শরীর গঠনকারী উপাদান এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফের্মার শেষ উপপাদ্য

ফের্মার শেষ উপপাদ্যটি হলো: যখন n > 2, তখন xn + yn = zn সমীকরণটি জন্য x, y ও z এর তিনটি পূর্ণ সাংখ্যিক মান পাওয়া যাবে না যা সমীকরণটিকে সিদ্ধ করে। গাণিতিকভাবে, এই উপপাদ্যটি একটি Π1 বাক্য। এ সমস্যাটি সর্বপ্রথম প্রস্তাব করেন ফের্মা, ১৬৩৭ সালে। ফের্মা তার এই উপপাদ্যটি তৃতীয় শতাব্দীর গ্রিক গণিতবিদ দিয়োফান্তুসের লেখা অ্যারিথমেটিকার একটি কপির মার্জিনে লিখে রাখেন এবং আরো লেখেন, "আমি এই উপপাদ্যের একটি চমৎকার প্রমাণ খুঁজে পেয়েছি, কিন্তু মার্জিনে যথেষ্ট জায়গা না থাকায় লিখতে পারলাম না!" কিন্তু বহু বিখ্যাত গণিতবিদের চেষ্টা সত্ত্বেও উপপাদ্যটি ১৯৯৫ সালের পূর্ব পর্যন্ত সমাধান করা সম্ভব হয়নি। এ সমস্যাটির সমাধান করতে গিয়ে ঊনবিংশ শতাব্দীতে বীজগাণিতিক সংখ্যাতত্ত্বের উদ্ভব হয় এবং বিংশ শতাব্দীতে অনুসমতা তত্ত্বের প্রমাণ সম্পন্ন করা হয়। এটি পৃথিবীর সবচেয়ে বিখ্যাত গাণিতিক সমস্যাগুলোর মধ্যে অন্যতম। ফের্মা তার উপপাদ্যের কোন সাধারণ প্রমাণ লিখে রেখে যাননি, তবে n = 4 - এ বিশেষ ক্ষেত্রটির জন্যে তার একটি প্রমাণ খুঁজে পাওয়া যায়। (যদিও এ ক্ষেত্রটি ১২২৫ সালে ইতালীয় গণিতবিদ ফিবোনাচ্চি প্রমাণ করেছিলেন।) এর ফলে কেবল বেজোড় মৌলিক সংখ্যা বিশিষ্ট ঘাতের জন্যে উপপাদ্যটি প্রমাণ করা বাকি থাকে। পরবর্তী দুই শতাব্দীতে (১৬৩৭ - ১৮৪৯) পর্যন্ত কেবল ৩, ৫ এবং ৭ - এ তিনটি মৌলিক সংখ্যার জন্যে উপপাদ্যটির সত্যতা যাচাই করা যায়, তবে সোফি জার্মেইন ১০০ এর ছোট সব মৌলিক সংখ্যার জন্যে উপপাদ্যটি প্রমাণ করেছিলেন। ১৯ শতকের মাঝামাঝি সময়ে আর্নস্ট কুমার মৌলিক সংখ্যাত একটি বড়সড় দলের জন্যে উপপাদ্যটি প্রমাণ করেন, যারা সাধারণ মৌলিক সংখ্যা নামে পরিচিত। কুমারের কাজের ওপর ভিত্তি করে এবং কম্পিউটার বিজ্ঞানের আধুনিক তত্ত্ব ব্যবহার করে গণিতবিদরা চল্লিশ লক্ষের চেয়ে ছোট সব মৌলিক সংখ্যার জন্যে উপপাদ্যের প্রমাণ সম্পন্ন করেন। সকল n এর জন্যে উপপাদ্যটি প্রমাণ করা সম্ভব হয় বিশ শতাব্দীর শেষপ্রান্তে এসে। ১৯৮৪ সালে গেরহার্ড ফে এলিপটিক কার্ভের জন্যে অনুসমতা তত্ত্ব ব্যবহার করে উপপাদ্যটি প্রমাণ করা যেতে পারে বলে মত প্রকাশ করেন। কেন রিবেটের কাজের ওপর ভিত্তি করে ব্রিটিশ গণিতবিদ অ্যান্ড্রু ওয়াইল্‌স তার সহকারী রিচার্ড টেইলরের সহায়তায় ১৯৯৫ সালে উপপাদ্যটি সম্পূর্ণভাবে প্রমাণ করতে সক্ষম হন। । "How a Gap in the Fermat Proof Was Bridged"। ১ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://mathworld.wolfram.com/FermatsLastTheorem.html Wiles, A. "Modular Elliptic-Curves and Fermat's Last Theorem." Ann. Math. 141, 443-551, 1995. http://www.cs.rug.nl/~wim/fermat/wilesEnglish.html
দুর্গাপুর উপজেলা, রাজশাহী

দুর্গাপুর বাংলাদেশের রাজশাহী জেলার অন্তর্গত একটি উপজেলা। এই উপজেলা রাজশাহী জেলা হতে প্রায় ৩০ কিলোমিটার দুরত্বে উত্তর-পূর্ব দিকে অবস্থিত। দুর্গাপুর উপজেলা ৭টি ইউনিয়ন ও ১টি পৌরসভার সমন্বয়ে গঠিত, যার আয়তন ১৯৫.০৩ বর্গ কিমি। দুর্গাপুর উপজেলার উত্তরে বাগমারা উপজেলা ও মোহনপুর উপজেলা, দক্ষিণ ও পূর্বে পুঠিয়া উপজেলা, পশ্চিমে পবা উপজেলা। কেউ বলেন রাজা গণেশের সময় (১৪১৪-১৪১৮) রাজশাহী নামের উদ্ভব। ১৯৮৪ সালে বৃহত্তর রাজশাহীর ৪ টি মহকুমাকে নিয়ে রাজশাহী, নওগাঁ, নাটোর এবং নবাবগঞ্জ- এই চারটি স্বতন্ত্র জেলায় উন্নীত করা হয়। নবাবগঞ্জ জেলা পরবর্তীতে চাঁপাইনবাবগঞ্জ নামকরণ করা হয়। নওপাড়া ইউনিয়ন ঝালুকা ইউনিয়ন পানানগর ইউনিয়ন দেলুয়াবাড়ী ইউনিয়ন মাড়িয়া ইউনিয়ন কিসমত গণকৈড় ইউনিয়ন জয়নগর ইউনিয়ন দুর্গাপুর উপজেলা রাজশাহী-৫ (পুঠিয়া-দুর্গাপুর) আসনের একটি উপজেলা। এই আসনের বর্তমান সংসদ সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য প্রফেসর ডা. মো. মনসুর রহমান ২০১৮ সালের নির্বাচনে তিনি নির্বাচিত হন। ২০১১ সালের আদম শুমারী অনুযায়ী জনসংখ্যা ১,৮৫,৮৪৫ জন, পুরুষ ৯৩,৫৫১ জন, মহিলা ৯২,২৯৪ জন। মোট ভোটার সংখ্যা ১,২৬,৯৪০ জন (পুরুষ ৬২,৯৬৯ জন এবং মহিলা ৬৩,৯৭১ জন)। দুর্গাপুর কৃষি প্রধান এলাকা । ধান,পান, আলু , গম, ভুট্টা প্রধান ফসল। এছাড়াও মাছ চাষের জন্য সুপরিচিত এই উপজেলা। পাঁচুবাড়ী পাঁচ গম্বুজ মসজিদ ঝালুকা মাজার ঐতিহাসিক গণকবর কালাচাঁন্দ শাহের মাঝার শরীফ বাগমারা মসজিদ, মাড়িয়া বাংলাদেশ জাতীয় তথ্য বাতায়ন (জুন ২০১৪)। "এক নজরে দূর্গাপুর"। গণপ্রজাতন্ত্রী বাংলাদেশ সরকার। সংগ্রহের তারিখ ১০ ডিসেম্বর ২০১৪। [স্থায়ীভাবে অকার্যকর সংযোগ] "রাজশাহীর সাংসদ মনসুর রহমানের করোনা জয়"। প্রবাসীর দিগন্ত। ৬ সেপ্টেম্বর ২০২০। সংগ্রহের তারিখ ১০ সেপ্টেম্বর ২০২০।  বাংলাপিডিয়ায় দুর্গাপুর উপজেলা, রাজশাহী